ગુજરાત સેલ્સટેક્સ બાર એસોસિયેશનના પ્રેસિડેન્ટ વારીસ ઇશાનીના જણાવ્યા પ્રમાણે હાલ વેપારીને જીએસટીના જીએસટીઆર-૧, જીએસટીઆર-૨ અને જીએસટીઆર-૩ એમ સેલ્સ, પરચેઝ, સેલ્સ-પરચેઝ મેચિંગ માટેના રિટર્ન કુલ ત્રણ ફોર્મ ભરવાના રહેશે. અમે આ અંગે ગ્રૂપ ઓફ મિનિસ્ટર્સની બેઠકમાં સરળીકરણ માટે રજૂઆત કરી છે, જેમાં ખાસ કરીને વેપારીને પણ રાહત રહે અને સરકારને રેવન્યૂમાં નુકસાન ન જાય તે ઉપર ફોર્મેટ તૈયાર કરવામાં આવી રહ્યું છે, જે ખૂબ જ સરળ રહેશે.